  Виталий Пронин 27-тӥ мартэ 76 аресаз улонысь кошкиз «Знак Почёта» орденлэн кавалерез, Россиысь дано конструктор, «Калашников» концернысь валтӥсь инженер-конструктор Виктор Калашников. Виктор Калашников - быдэс дуннелы тодмо луэм Михаил Тимофеевич Калашников конструкторлэн пиез. Атаез музэн ик, со вань кужымзэ, тодон-валанзэ сётӥз пыӵал тӥрлык поттонлы, сое выльдонлы. Пыриськиз 30-лэсь ятыр изобретениосты кылдытонэ. Удмуртилэн Тӧроез Александр Бречалов мур куректэмзэ вераз Виктор Калашниковлэн матысь адямиосызлы, ӵыжы-выжыосызлы. Шуиз: Виктор Михайловичлэн кошкемез ожмаськон наука понна бадӟым ыштон луэ. Со вал одӥгез тужгес яркытэз инженер-конструктор, солэсь адӟем карылӥзы егит но, бадӟым опытэн но специалистъёс. Сергей Захаров   